******

***ОТЧЕТ ЗА ДЕЙНОСТТА НА НАРОДНО ЧИТАЛИЩЕ***

***„ЗНАНИЕ 1906 г.”- с. Черни Осъм през 2018г.***

***ОРГАНИЗАЦИОННИ ВЪПРОСИ***

 ***Направена беше промяна в читалищното настоятелство като съставът му до този момент е както следва: Албена Донева Попадиева – председател, Марина Колева Атанасова – секретар /по заместване до завръщане на титуляра – Марияна Атанасова/, Васил Василев, Кирил Захариев, Марин Сираков, Недка Топалова, Николай Николов и Иванка Велешка, която е избрана за допълнителен член, да присъства на заседания, когато някой от другите членове е възпрепядстван. Членовете на проверителната комисия си остават същите: Маргарита Хасъмска, Петрана Волова и Александър Иванов.***

 ***През 2018г. броят на щатният персонал към НЧ „Знание 1906г.” се състои от 2- ма души:***

 ***Изпълняващ длъжността секретар до 03.10.2018г., е Ева Цанкова Цветанова, нeйната длъжност е заета от Марина Колева Атанасова. Ева заема длъжността „библиотекар” на мястото на Мая Владимирова Съева, която излиза по майчинство.***

 ***Сградата на читалището е изцяло общинска собственост. То се помещава в нея с договор за безвъзмездно ползване за срок от 10 години, подписан през 2011 г. Читалищни членове, внесли членски внос за 2018г. са общо 64 души, 3 бр. са новите членове. Те са: Величка Колева Лачева, Неделя Иванова Петкова и Пепа Ангелова Петкова. Съгласни ли сте да бъдат приети за членове на читалището?***

***КУЛТУРНО-МАСОВИ И ПРОСВЕТНИ ДЕЙНОСТИ***

 ***И през 2018 година читалищният колектив се постара по традиция да организира повече празници през годината, като работеше съвместно със СУ „В.Левски”,Пенсионерски клуб и Кметство с.Черни Осъм.***

***24.01.2018г.- В читалищната зала с голям интерес, над 40 души присъстваха на рекламно шоу на фирма ”Relax” София. Изнесена беше интересна медицинска беседа относно профилактика и терапия на ставните проблеми. Рекламираха се мед. матраци, одеяла, колани и наколенки***

***12.02.18г. – Общо годишно-отчетно събрание***

***15.02.18г. – Участвахме във факелното шествие на СУ „В.Левски”с.Черни Осъм, по случай 145г. от обесването на В.Левски***

***18.02.18г. – Съвместно с кметството и тази година се отпразнува Сирни заговезни. Г-н К.Захариев направи приветствие към жителите на селото и посланието му бе, „Всички да си простим взаимно.” Не липсваше и преобличането на мъж, като жена –„джендар-попадия”от страна на Н.Спасов и благословията на дядо Поп, който беше – Тодор Дулев (Лека му пръст!). Прожектираха се снимки как се е празнувало през годините - Заговезни. Присъстващите опитаха от традиционните за празника - халва, жито и баница. Освен традиционния огън, имаше много музика и хора, както и поздрав от Певческата група към читалището***

***01.03.18г. – Съвместно с кметството и пенсионерския клуб беше организирано раздаване на мартеници по случай 01.03. Посетени бяха училището, детската градина, горското стопанство, КООП „Обнова” и почти всички къщи в селото с пожелание за здраве***

***03.03.18г. – Отново съвместно с кметството бе отбелязан Националния празник на България – 140г. от Освобождението. Поднесен беше венец пред паметника на***

***Хаджии Макарии. Не липсваше и слово от кмета на селото***

***08.03.18г.- Организирана беше вечеря по случай „Деня на жената” в механа „Горски кът” с присъствие на около 50 жени от селото и с.Орешак. Имаше томбола, много музика и танци***

***22.03.18г. – По инициатива на г-н К.Захариев беше организиран обяд в ресторанта в местността „Смесито” с членовете на пенсионерския клуб. От страна на читалището беше подсигурено музикалното оформление***

***05.04.2018г. – На Велики четвъртък се проведе ”Великденска работилница” за направа на боядисани яйца. Имаше около 35 деца с родителите си. Раздадоха се грамоти за участие и почерпка за децата. Празника ни уважи и кмета на селото***

***08.04.18г. – Участие в честване на Великден заедно с кметството***

 ***26.04.18г. – Юбилеен концерт на танцово студио ”Бордо”-гр.Троян. В концерта участие имаше балет „Ралица” гр.Ловеч, театрален състав ”Нюанси” гр.Троян и много изпълнители. Салонът беше пълен с желаещи да присъстват***

***30.05.18г. – Беше организирано детско парти с аниматори, по случай 1 юни - Ден на детето. Забавляваха се около 35 деца на площада в селото. Имаше подаръци за децата от наша страна с подкрепата на г-жа Пенка Тончева***

***23.06.18г.- Беше организиран първия кулинарно-фолклорен празник ”Чукан боб с коприва и хоро се извива”. Идеята за него се роди от председателката Албена Донева, тъй като тази рецепта е характерна за нашия край. Имаше фолклорна сцена на която участие взеха 15 състава от гр.Севлиево, гр.Хасково, гр.Велинград,гр. Пловдив и от почти всички общински читалища. Бяха раздадени над 400 порции от чукания боб и сватбарското жито, което е традиционно също за този край. Атракцията на празника бяха кукерската***

***група от с.Дунавци. Дъждовното време непопречи на гостите да се веселят. В осъществяването на този празник ни помогнаха Община Троян, КООП ”Обнова”, кметство с.Черни Осъм и други спонсори, на които искрено благодарим. Много млади хора от селото се включиха в самата организация***

***09.07.18г.- Представена в театралния ни салон бе постановката „Огънят на имането” от режисьора Васил Василев със театралния състав към читалището в с. Орешак***

***От 20.06 – 31.07.18г. се проведоха занятия с ученици от селото с надслов „ Художествено четене” на определени по списък книги за съответните класове. На 10,13,21,27 и 29.08 имаше прожекция на детски филми за сборната група към детската градина в селото. През месеца на 3,10,13,14,16 и 31.08 се проведоха много занимания по четене, рисуване,изработка на сувенири и работа с глина с по- големи деца***

***25.10.18г.- Учениците от 1-ви до 4-ти клас на у-ще СУ ”В.Левски”с.Черни Осъм ни посетиха по повод Седмица на литературното четене. Разбраха, че броя на книгите при нас е над 10 000, също как се подреждат и как се записват в читателския картон. Бяхме поканени от директорката Р.Велешка да направим литературно четене в у-щето от наша страна***

***31.10.18г. - По повод Ден на народните будители, организирахме среща-разговор с поетесата Цветана Качерилска. Желание да се запознаят с творчеството й изявиха около 25 души. Присъстващите пожелаха тя да им прочете от своята поезия. От новата си стихосбирка „Солени заливи” тя прочете почти всички стихове. Обеща ни когато излезе новелата й „Василий Врач” да направим още една среща. Поетесата беше очарована от организацията и подаръка, който й подготвихме***

***19.11.18г. – В навечерието на Ден на християнското семейство, за първи път беше организирана среща-вечеря със семейни двойки от селото, които имат 50 и над 50г. брачен живот, т. нар. „Златна сватба”. Идеята се роди още миналата година от Н.Спасов – член на настоятелството ни. На срещата присъстваха 22 двойки, които с голямо удоволствие дойдоха. Кмета, като длъжностно лице поднови брачния им съюз, ролята на служебни кум и кума взеха М.Хасъмска и Н.Спасов – членове на настоятелството. Връчихме им свидетелства направени специално за повода. И.Велешка зададе въпроси към всички двойки за съвместния им живот. С много музика и веселие премина вечерта***

***19.12.18г. – Отново организирахме детско – коледно парти с аниматори. Децата се забавляваха много, близо два часа. Най – хубавия момент беше неочакваното посещение на дядо Коледа. На всяко дете беше дадено поле за изява, за да заслужи своя подарък. От името на читалището на всяко дете беше подарена порцеланова камбанка с коледни мотиви, за спомен от това тържество. Хонорарът на аниматорите беше платен от настоятелството***

***С това мероприятие завършихме работната 2018 година.***

***Финансов отчет.Приходи и разходи през 2018г.***

 ***Изминалата година за читалището ни във финансово отношение беше добра. Спонсори и дарители помагаха отново за да се осъществят част от проведените през годината мероприятия. Отпуснатата годишна субсидия за 2018г., основно беше изразходвана за издължаване на работните заплати, внасяне осигуровките на персонала, покриване разходите за електроенергия, както и за други важни разходи.***

***През 2018г. читалището отчете следните финансови приходи:***

***- Държавна субсидия за 2018г. – 16 750 лв.***

***- спечелен проект „Българските библиотеки–съвременни***

***центрове за четене и информираност” от Министерство на културата - 1198 лв.***

***-Финансиране по Културен к-р /кулинарно-фолк.празник/ - 600 лв.***

***Собствени приходи:***

* ***членски внос и читателски такси - 458 лв.***
* ***наем на помещение – 380 лв.***
* ***дарения от спонсори за празници 1770 лв.***

 ***Общо приходи: 21 156 лв.***

***Изразходваните финансови средства за 2018г. са за:***

* ***работни заплати и осигуровки за 2-ма служители – 14 476 лв.***
* ***банкови такси за обслужване на сметка - 221 лв.***
* ***счетоводни и др. външни услуги -***

***/годишна такса интернет, трудова медицина, техническо обслужване на пожарогасители, 2 бр.тонер касети, изработка материали за празник по култ.к-р(плакати, покани, плакети, грамоти, етикети, тениски, глинени гърнета и др.), транспортни разходи за участие на танцови състави в кулинарно-фолклорен празник и други външни услуги/-2 624,60 лв.***

* ***платена ел.енергия – 801 лв.***
* ***покупка на художествена литература - 1262,39 лв.***
* ***закупуване на канцеларски материали - 195,08 лв.***
* ***изплащане на командировки – 175,00 лв.***
* ***закупена караоке тонколона с дарение – 399 лв.***
* ***две мъжки народни носии и 15 дамски блузи за***

***певческа група (от дарение) – 958,50 лв.***

 ***Общо разходи: 21 112,57 лв.***

***БИБЛИОТЕЧНА ДЕЙНОСТ***

 ***И през 2018г. в читалищната библиотека активно се използваха компютрите, копирната и озвучителната техника, мултимедията и екрана. С всяка изминала година читалището се превръща в привлекателно и уютно място за местното население, особено за децата, които през ваканциите ежедневно го посещават. Редовните читатели се увеличиха, тъй като им предоставяме нова и разнообразна художествена литература отговаряща на техните вкусове. Освен, че закупуваме нови книги, изпробваме метода на междубиблиотечното книгозаемане, което правим с колегите от НЧ „Развитие” с.Орешак, за което сме им много благодарни. Разменяме книги с тях за около 2 месеца и така през цялата година 3-4 пъти до сега.***

* ***Библиотечният фонд към 01.01.2018г. наброява 10 179бр. библиотечни единици.***
* ***Набавените нови книги през 2018г.са общо 162 бр., дарени книги вписани с акт за дарение - 47бр., 10 броя закупена детска литература със собствени средства, а други 106 бр.закупени по спечелен проект с фактура.***
* ***отчислени книги през 2018г. са 24бр.с акт №1***
* ***Общо заемани книги през 2018г. – около 1150 бр.***
* ***Читатели, потребители и посетители на читалището за 2018г. – около 380 души.***
* ***Персоналът в читалището все още работи с групата „Приятели на библиотеката”, които желаят да помагат в осъществяването на различни идеи и да участват в организираните празници.***
* ***Библиотеката продължава все така да бъде активен помощник в образователния процес на учениците и е най-активното структурно звено на читалището.***

***РАБОТА ПО ПРОЕКТИ***

 ***Работата по проекти e една от най-важните дейности на читалището. Чрез използване на възможностите за финансиране, през 2018г. НЧ „Знание 1906г.” участва с проект по програма „Българските библиотеки - съвременни центрове за четене и информираност”. Предмет на този проект е предоставяне на финансова подкрепа за закупуване на нова литература. Спечелихме проекта и Министерството на културата ни отпуснаха 1198лв. За цялата сума бяха закупени 106 нови книги на български и чужди автори.***

***ФОТО-АРХИВНА И БИТОВА СБИРКА***

 ***Читалището продължава да поддържа Фотоархивната-битова сбирка и да се грижи за уникалния й фонд, който се намира в нея. През 2018г.сбирката беше отваряна доста пъти за всички от местното население и за минаващите туристи,които желаеха да я посетят и разгледат. Диска на който е записана историята съхраняваща самата сбирка се пускаше като екскурзовод на посетителите.***

***ЗАКЛЮЧЕНИЕ***

 ***Още един отчетен период остана вече в историята зад гърба ни. През изминалата 2018 година се стараехме да запазим традициите и обичаите и в същото време да разнообразяваме дейността си. Насочихме погледа си и започнахме да организираме и нови мероприятия, отговарящи на съвременните нужди на обществото. Читалището ни получи добри отзиви от повечето хора, от общинската администрация и от останалите читалища. През изминалия период, читалището се утвърди като водещ и социално - информационен център, предоставящ комплексно библиотечно, компютърно и информационно***

***обслужване на жителите и гостите на селото ни. С общи усилия се постарахме да раздвижим и разнообразим ежедневието на черноосъмци. Целта ни беше да привлечем интереса на колкото може повече деца и млади хора и да им предоставим възможност да участват активно в читалищния живот. Материалната ни база е добре поддържана. За колектива на читалището, настоящата година се очертава да бъде отново доста динамична .Ще се постараем да запазим традициите и да продължим започнатото надграждане в дейностите на Народно читалище „Знание 1906 г.”***

***Секретар на НЧ през 2018г. е Ева Цанкова Цветанова, а от 01.06.2019г. след ползвано майчинство се завръща титулярката Мариана Атанасова Атанасова.***